google/wiki40b huggingface dataset:
Nuo sutemų iki aušros

Siužetas

Broliai Grekai pabėga iš kalėjimo, vyksta per šalį vogdami, grobdami jaunas merginas, žudydami šerifus. Jiems įkandin seka agentai. Tuo tarpu buvęs pastorius Jakobas nebetiki Dievu ir po žmonos mirties keliauja su vaikais. Po eilinio apiplėšimo ir susišaudymo broliai Grekai priversti bėgti į Meksiką. Jie įkaitais paima Jakobo šeimyną ir bando patekti į užsienį. Jie atvyko į barą kažkur Meskikoje, kuriame turėjo laukti bendrai. Tačiau šis baras nėra įprastas. Jame vampyrai laukia svečių.
World of Warcraft: Cataclysm

Istorija

Naujasis papildymas siejamas su drakono Deathwing sugrįžimu. Paskutinį kartą drakonas buvo sutiktas „Warcraft II“ žaidime. Deathwing sugrįžimas Azeroto (Azeroth) pasaulyje sukelia kataklizmą, kuris smarkiai pakeičia didžiąją dalį pasaulio.

Apžvalga

Vienas iš didžiausių pasikeitimų žaidime po „Cataclysm“ išleidimo − drastiškai pakeistos dviejų pagrindinių Azeroto žemynų išvaizda. Šie žemynai beveik nesikeitė nuo originalaus World of Warcraft žaidimo išleidimo 2004 m. Kartu su žaidimo zonų išvaizda pasikeis ir juose randamos užduotys.
Magija (žurnalas)

Magija – burtų, magijos ir komiksų žurnalas vaikams, leistas 2003–2011 m.

Istorija

Žurnalas „Magija“ – populiaraus amerikietiškojo komiksų žurnalo mergaitėms „W.I.T.C.H.“ lietuviškasis vertimas. Pirmasis numeris buvo išleistas 2003 m. birželio mėnesį. Leido: UAB „Egmont Lietuva“. 2003–2005 ir 2010–2011 m. ėjo kaip mėnesinis žurnalas, o 2006–2009 m. – kaip dvisavaitinis žurnalas. Tiražas: 2007 m. – 12 000 egz., 2008 m. – 11 000 egz., 2010 m. – 5500 egz.

Redakcija

Redakcijoje dirbo vertėjai: Kotryna Pranckūnaitė, Jurgita Jakaitė, Žana Kairienė.
Viesturas Kairišas

Biografija

1989–1991 m. studijavo Latvijos universiteto Filologijos fakultete. 1997 m. baigė Latvijos kultūros akademijos Kino ir teatro režisierių kursus. 1996 m. su kitais įsteigė „Nepakeliamo teatro artelę“ Rygoje 1997–2002 m. Naujojo Rygos teatro, nuo 2003 m. teatro „United Intimacy“ Rygoje režisierius. Pastatė operų, režisavo kino, dokumentinių ir muzikinių filmų. Dešimtojo dešimtmečio kūrybai būdinga paslaptinga ritualizuota atmosfera, metaforiškumas, XXI a. pradžios spektakliams – masinės kultūros motyvai, epinio teatro priemonės.
Senieji Bajorai

Istorija

Sovietmečiu priklausė Linkmenų apylinkei.
Tiesos balsas (Laurensas)

Tiesos balsas – lietuvių tautinės katalikų bažnyčios mėnesinis laikraštis, leistas 1933 m. Laurense, Masačiusetso valstija, JAV.

Istorija

Leido ir redagavo Mykolas Valadka (1904-1972 m.).
FK Balvi

Istorija

Klubas įkurtas Balvių miestelyje prie Sporto centro. Komanda dalyvavo regioninėse pirmenybėse. Nuo 2018 m. dalyvauja Pirmoje lygoje.

Namų stadionas

Ekipa žaidžia namų rungtynes Balvių miesto stadione. Jis talpina kelis šimtus žiūrovų.

Treneriai

Ekipą treniruoja Ingus Zaharāns.
Karaliaus Jurgio salos

Karaliaus Jurgio salos (pranc. Îles du Roi Georges) 3 atolai Prancūzijos Polinezijoje, Tuamotu salyno šiaurės vakaruose, pusiaukelėje tarp Taičio ir Markizų salų. Šią salų grupę sudaro Takaroa, Takapoto ir Tikei salos (Takaroa komuna). Kartais Karaliaus Jurgio saloms priskiriamos ir gretimos Manihi ir Ahe salos.
Atrastos 1616 m. olandų jūrininkų Jacob Le Maire ir Willem Schouten. Pavadintos Sondre Grondt Eylandt („Salos be gylio“) kadangi nebuvo galima prisišvartuoti. 1765 m. pervadintos Anglijos karaliaus Jurgio III garbei.
Eglynas

Eglynas – medynas, kuriame vyrauja eglių genties rūšys. Dideli eglynų plotai driekiasi taigoje, įvairių platumų kalnuose.

Lietuvoje

Lietuvoje eglynus sudaro savaime augančios arba sodintos paprastosios eglės. Eglynai užima ~19 % visų Lietuvos medynų. Auga įvairiuose dirvožemiuose, bet labiausiai mėgsta derlingus, apydrėgnius, gana nuotakius priesmėlio ir priemolio dirvožemius. Šlapiose vietose dažnai kenčia nuo šakninio puvinio, todėl ten lengvai lūžta audrų metu. Nemažai yra grynų eglynų, bet dažniau auga pramaišiui su drebulėmis, beržais, baltalksniais, taip pat pušimis, juodalksniais, ąžuolais. Pagal savo paklotės pobūdį eglynai skirstomi į mėlyninius, kiškiakopūstinius, mėlyninius-kiškiakopūstinius, kiškiakopūstinius-plačialapius (dar kitokio pobūdžio – ~15 %).
Didžiausi Lietuvoje eglynai veši Žemaičių aukštumoje, Šušvės baseine, Biržų girioje. Taip pat dideli eglynai dunkso apie Troškūnus, Balbieriškį, Raguvą, Daugus, Šešupės baseine. Pietų ir Rytų Lietuvoje eglynų reta. Didelių ištisų eglynų nebelikę, nuo XIX a. vid. daug jų iškirsta dėl medienos ir plečiant žemės ūkio naudmenas. Eglynus daug kur pakeitė menkaverčiai drebulynai ir beržynai.
Eglynų vidutinis tūris – 196 m³/ha, vidutinis prieaugis – 3,91 m³/ha, vidutinis bonitetas – II,2, vidutinis skalsumas – 0,63. Kertamos 18–120 metų eglės. Mediena plačiai naudojama statyboje, yra celiuliozės žaliava.
Vidurio lyguma

Geografija

Vidurio lyguma užima dalį Šiaurės Kinijos lygumos, ir jos ašimi yra Geltonoji upė. Tradicinė vakarinė regiono riba yra Hua kalnas, kur į Geltonąją upę įteka Vei upė ir yra siauri tarpekliai. Regionas vakaruose (Vei upės baseinas) yra vadinamas Guandžongu. Regiono rytuose Geltonoji upė staigiai suka į šiaurės rytus, čia prasideda lygumų kraštas (istorinė Jan provincija). Šiaurės vakaruose regioną riboja Taihango kalnai, kurie skiria nuo Fen upės slėnio (istorinė Dzi provincija). Pietvakariuose regioną uždaro Čin kalnai, kurie atskiria nuo Han upės baseino ir Sičuano.
Kita svarbi regiono upė yra Luo upė (洛河 Luòhé), kertanti visą teritoriją lygiagrečiai Geltonajai upei, ir įsiliejanti į ją rytuose. Regione teka ir Čin upė (į šiaurę nuo Geltonosios upės) bei Huai upės aukštupio intakai Hong, Ing ir Guo. Song kalnas yra laikomas regiono (ir visos Kinijos) simboliniu centru.
Dellamorte Dellamore

Filmas

Frančesko Delamortė (Rupert Everett) prižiūri mažo Italijos miestelio Bufaloros kapines. Jose palaidoti numirėliai po kelių dienų keliasi iš kapo ir puldinėja žmones, konkrečiau visų pirma traukia pas kapinių prižiūrėtoją. Nors dėl zombių temos filmas beveik visur pristatomas kaip siaubo, iš tiesų jokios siaubo atmosferos nelieka jau pirmomis minutėmis, kai Frančesko prisikėlusius numirėlius šaudo tuo pačiu prisideginėdamas cigaretę su begalinio nuobodulio išraiška veide. Akivaizdu, kad jam čia rutina.
Kapinėse Delamortė susipažįsta ir su savąja meile, jauna našle (Anna Falchi). Filme ji periodiškai miršta ir vėl sugrįžta kaip kitas asmuo kitu vardu tačiau identiška išvaizda.
Kartu su Frančesko kapinėse dirba ir Nagis (François Hadji-Lazaro), geraširdis daunas, nuolat besivaikantis vėjo blaškomus rudens lapus. Jis įsimyli tuščiagalvę mero dukterį, ir kai ši miršta autoavarijoje, išsikasa iš kapo jos atsigavusią galvą.
Po kurio laiko filme pradeda rodytis keistas vaiduoklis, stipriai leidžiama suprasti, kad tai – pati mirtis, ir liepia Frančesko eiti žudyti gyvųjų, jei šis nenori, kad prisikėlinėtų mirusieji. Tada jis pradeda sapnuoti, kad naktimis tai ir daro, o pabudęs sužino, kad sapnuoti žmonės iš tiesų rasti nužudyti, ir įvykio vietose net matyta jo mašina.
Ypač keistą filmo atmosferą kuria įvairūs netikėti ir nenatūralūs įvykiai bei detalės: laidojant toje pačioje autoavarijoje žuvusią skautų grupę, jų draugai dainuoja kažką panašaus į „vai nereikėjo, nereikėjo eit į skautų išvyką, dabar guli trys pėdos po žeme“. Ten pat žuvęs baikeris palaidojamas kartu su motociklu, vėliau prisikėlęs tiesiai su juo drebant žemei išvažiuoja iš kapo. Policijos inspektorius su naiviausiais paaiškinimais vis išteisina Frančesko, nors rasti įkalčiai byloja prieš šį. Filmo pabaigoje radęs Delamortę su ginklu netoli ką tik įvykdytos žmogžudystės vietos, šiam ištaria „O, tu turi ginklą. Gerai, jei kas, galėsi apsiginti, nes čia kažkur vaikštinėja žudikas, ką tik įvykdė vieną žmogžudystę“.
Finale Frančesko ir Nagis nusprendžia išvykti iš Bufaloros, važiuoja pro tunelį į ryškią šviesą, ir pravažiavę pamato, kad tiltas per kalnų tarpeklį sugriuvęs, tad jie niekur negalės išvažiuoti.
Ažušiliai (Videniškiai)

Istorija

1652 m. kaimas minimas Videniškių krikšto metrikų knygoje. Jame gyveno Jonas Vaščiūnėlis, 1658 m. – Samuelis Veršelis ir kt.
Radiocentro muzikiniai apdovanojimai

Radiocentro muzikiniai apdovanojimai yra vienos populiariausių radijo stoties Radiocentras rengiami muzikiniai apdovanojimai, kurie vyksta kiekvienų metų paskutinįjį sausio mėnesio savaitgalį. Kiekvienais metais nominacijos ir jų skaičius kinta, tačiau prestižiškiausios „metų daina“, „metų albumas“, „metų debiutas“, „metų atlikėjas (-a)“ būna visada.

Incidentai

2009 metų dainininku nominuotas Andrius Mamontovas apdovanojimą įmetė į Nerį protestuodamas prieš tariamą radijo stoties veidmainystę – „Radiocentras“ apdovanojimą dainininkui skyrė nepaisant to, jog nė viena A. Mamontovo daina tais metais nepateko į radijo stoties rengiamus geriausių dainų topus. 2013 m. A. Mamontovas šį savo poelgį pavadino intuityviu ir impulsišku bei pabrėžė, jog toks poelgis suteikė apdovanojimui didelę pridėtinę vertę.
Zapranai

Istorija

1788 m. Zapranų dvaras priklausė Juozapui Viškovskiui ir Motiejui Stacevičiui. XIX a. pab. Zapranai buvo dvaras Pagirių valsčiuje, Šilingų valda.
Finmarko plynaukštė

Finmarko plynaukštė (norv. Finnmarksvidda, sam. Finnmárkkoduottar) – plynaukštė Norvegijos šiaurėje, Finmarko apskrityje, apima ~22 tūkst. km² plotą. Driekiasi nuo Altos vakaruose iki Varangerio pusiasalio rytuose, pietuose pereina į Suomijos teritoriją. Būdingas aukštis – 300–500 m. Plynaukštė apaugusi beržynais ir žemais pušynais, plyti pelkynų ir viržynų plotai, gausu ežerų. Įsteigtas Evre Anarjohkos nacionalinis parkas.
Finmarko plynaukštė yra tradicinių samių elnių ganyklų teritorija.
Properša

Properša – neužšalęs vandens telkinio paviršius apsuptas ledu padengtų plotų. Upėse properšos susidaro greitesnės tėkmės vietose, ten, kur į paviršių išeina šaltiniai, įteka šilti (pvz., gamyklose panaudoti) vandenys. Ežeruose properšos dažnai susidaro ties upių ištakų vietomis ar šaltiniuotuose pakrantėse, tvenkiniuose – ties užtvanka. Jūrose taip pat susidaro properšos (dėl vėjo, geologinių priežasčių).
Esant dideliam speigui properša pasidengia ledo kamščiu.
Amerikos lietuvis

Amerikos lietuvis – JAV lietuvių periodinis leidinys, ėjęs 1907 m. vasario mėn. – 1911 m. ir 1914 m. balandžio 19 d. – 1955 m. liepos 5 d.

Istorija

Pirmąjį savaitraštį šiuo pavadinimu 1897 m. išleido būsimieji Amerikos socialistai Čikagoje. Išleisti 3 numeriai. Redagavo Jonas Grinius ir Juozas Laukis (Domininkas Keliauninkas).
1907 m. Vorčesteryje ėjo dvisavaitinis laikraštis, išėjo 4 nr. Įkūrė, 1914 m. atnaujino ir iki 1928 m. leido Mykolas Paltanavičius. 1914–1928 m. ėjo savaitraštis, 1929–1930 m. – du kartus per mėnesį. Savaitraštis reiškė liberalias nuostatas. Rašė apie lietuvių išeivių ir Lietuvos gyvenimą. 
Laikraštis šiuo pavadinimu vėl pradėtas leisti 2000 m. Hikory Hilse (Ilinojus), turi elektroninę versiją. Bendradarbiai Edvardas Šulaitis, Dalia Kavaliauskienė, Audronė Simanonytė, Dainius Ruževičius, Stasys Goštautas, Bronius Nainys.
Kupidonas

Romėnų mitologijoje Kupidonas (lot. cupido – aistra; arba Amoras arba Amūras – lot. meilė) – meilės dievas, Veneros sūnus. Amoras gimė iš auksinio kiaušinio. Vaizduojamas mažu berniuku su baltais sparnais. Amoras ir Kupidonas yra sinoniminiai romėnų meilės dievo vardai. Sužeistas Amoro strėle pamilsta.
Kupidono/Amoro kultas buvo stipriai susietas su meilės deivės Veneros kultu. Buvo manoma, kad jo galia yra didesnė nei motinos, kadangi Amoras turėjo įtaką ir mirusiųjų Hade, ir jūros gyvūnams, ir net dievams Olimpe. Kupidonas taip pat buvo su meile susijusios aistros įsikūnijimas.
Čurapčos ulusas

Geografija

Teritorija išsidėsčiusi daugiausia Palenės plynaukštėje. Uluso teritorija teka Amgos, Tatos upės, gausu ežerų (didžiausias – Čurapča). Klimatas kontrastingas: vidutinė sausio temperatūra -42 °C, liepos +16 °C, vidutinis metinis kritulių kiekis 200–250 mm.
Varpalota

Istorija

Miestas įkurtas 1952 m. sujungus Varpalotos Petą ir Inotą.
Loreta Asanavičiūtė

Biografija

1968 m. Antakalnyje pradėjo lankyti vaikų lopšelį. 1972 m. šeima persikėlė gyventi į Karoliniškes. 1974 m. pradėjo lankyti 1-ąją klasę Vilniaus 38-ojoje vidurinėje mokykloje, esančioje Lazdynuose. Nuo 1975 metų toliau mokėsi Vilniaus 41-oje vidurinėje mokykloje Karoliniškėse, netoli namų. 1977 m. pervesta mokytis į Vilniaus 47-ąją vidurinę mokyklą. Nuo 1980 m. mokėsi Vilniaus 50-ojoje vidurinėje mokykloje, kurioje 1982 m. baigė 8 klases.
1982 m. pradėjo dirbti siuvykloje „Aušra“, iš pradžių – mokine, vėliau – siuvėja. 1983 m. įsidarbino susivienijime „Dovana“ mezgėja, o 1985 m. baigė 1-ąją Vilniaus pamaininę mokyklą.
Pakviesta dainavo „Dainavos“ folkloriniame ansamblyje. Su juo 1985 metais lankėsi Maskvoje, 1986–1987 m. – Leningrade (Rusijoje), Lvove (Ukrainoje).
1988 m. susipažino su Vincu, būsimuoju sužadėtiniu. Tais pačiais metais įstojo į Vilniaus finansų ir kredito technikumą, kuriame 1990 metais įgijo buhalterinės apskaitos specialybę.
1989 metų rugpjūčio 23 d. dalyvavo istoriniame „Baltijos kelyje“, minint 50-ąsias Molotovo-Ribentropo pakto metines.
1991 m. sausio 13 d. žuvo Vilniuje. Gindama Lietuvos nepriklausomybę, kartu su kitais vilniečiais budėjo prie Televizijos bokšto, saugodama jį nuo užėmimo. Pervažiuota sovietų kariuomenės tanko vikšrais, nuo patirtų sužalojimų, sąlygojusių lėtą nuolatinį kraujavimą, mirė Raudonojo Kryžiaus ligoninėje.

Apdovanojimai

1991 m. sausio 15 d. už pasižymėjimą didvyrišku narsumu ir ištverme ginant Lietuvos Respublikos laisvę ir nepriklausomybę po mirties apdovanota I-ojo laipsnio Vyčio Kryžiaus ordinu.

Atminimas

Loretos Asanavičiūtės vardu pavadinta viena iš Vilniaus gatvių Karoliniškėse. Atminimo lentos pakabintos ant namo, kuriame gyveno Loreta Asanavičiūtė, sienos; be to, dab. Vilniaus kolegijos Ekonomikos fakultete (Naujamiestyje), ir kt.
Erbilis

Istorija

Manoma, kad Erbilis yra vienas iš seniausių nuolat apgyvendintų miestų pasaulyje. Miestietiškas gyvenimas Erbilyje buvo gyvenamas bent nuo XXIII a. pr. m. e. Manoma, kad miesto pavadinimas kilo iš šumerų kalbos ir reiškia „aukštutinis miestas“. Erbilis minimas šumerų šaltiniuose, kuomet jį nusiaubė Ūro valdovas Amarsinas. Ilgus amžius (nuo 2000 iki 608 m. pr. m. e.) miestas priklausė Asirijai. Manoma, kad Medijos karalius Kiaksaras čia įkurdinęs iranėnų tautą sagartiečius. 547 m. pr. m. e. persų valdovas Kyras Didysis užkariavo Asiriją, o Erbilį pavertė Asirijos satrapijos sostine. Čia gyvenę sagartiečiai nuolat kėlė sukilimus prieš persus. 521 m. pr. m. e. Darijus I atsiuntė armiją numalšinti sukilimo. Pasak Behistuno įrašų, tai buvęs paskutinis Medijos sukilimas.
331 m. pr. m. e. netoli Erbilio įvyko Gaugamelų mūšis, kuriame Aleksandras Makedonietis nugalėjo Darijaus III armiją. I-II a. Erbilis buvo asirų valstybės Adiabenės sostine. Miestas tapo ankstyvuoju sirų krikščionybės centru. 1397 m. miestą suniokojo Timūro antpuolis. Vėliau miestą valdė įvairios arabų bei tiurkų valstybės. Erbilis tapo svarbiu prekybiniu centru tarp Bagdado ir Mosulo. Osmanų laikais ant senovinio piliakalnio (telo) pastatytas fortas.
Adolfas Baublys (1941)

Biografija

1967 m. baigė Kauno politechnikos institutą. 1978 m. technikos mokslų daktaras.
1962–1980 m. dirbo Metalo pjovimo staklių instituto Vilniaus filiale. 1980–1997 m. Vilniaus Gedimino technikos universiteto (iki 1990 m. VISI, 1990–1996 m. Vilniaus technikos universitetas) dėstytojas, Transporto vadybos katedros vedėjas, nuo 1998 m. universiteto Transporto instituto direktorius. Nuo 1997 m. profesorius.

Mokslinė veikla

Pagrindiniai darbai iš transporto sistemos plėtros strategijos, modeliavimo ir programavimo.
Peritoninė dializė

Peritoninė dializė (PD) – tai viena pakaitinio inkstų funkcijos gydymo rūšių (kitos: hemodializė, inksto transplantacija).

Peritoninės dializės principas

Dializė - tai procesas, kai vieno tirpalo sudėtis keičiama jį veikiant kitu tirpalu per pusiau pralaidžią membraną. Pro membranos poras tegali praeiti mažos molekulinės masės medžiagos (pvz., vanduo, šlapalas, elektrolitai), o didesnes molekules (pvz., baltymus) ji, tarsi sietas, sulaiko. Ištirpusios medžiagos per membraną juda dviem būdais: difuzija ir ultrafiltracija. Vykstant ultrafiltracijai, per membraną dėl osmosinio ar hidrostatinio slėgio skirtumų skverbiasi vanduo, o kartu ir jame ištirpusios medžiagos.
Peritoninės dializės atveju, pusiau pralaidžios membranos funkciją atlieka pilvaplėvės (lot. peritoneum) kapiliarų endotelis - tai pagrindinis barjeras, atskiriantis kraują nuo skysčio, esančio pilvaplėvės ertmėje. Per specialų PD kateterį, pilvaplėvės ertmė pripildoma PD tirpalo. Medžiagos, kurių koncentracija didesnė kraujyje (pvz., K⁺, šlapalas), difunduoja į PD tirpalą ir tokiu būdu yra šalinamos. Medžiagos, kurių koncentracija didesnė PD tirpale (pvz., laktatas), difunduoja į kraują. Ultrafiltraciją iš kraujo į pilvaplėvės ertmę galima padidinti, naudojant didesnės gliukozės koncentracijos PD tirpalą (komerciškai prieinami 1,36 %, 2,27 %, 3,86 % gliukozės PD tirpalai), arba specialų PD tirpalą su ikodekstrinu. PD tirpalas lėtai (apie 1-2 ml/min) pilvaplėvės limfagyslėmis rezorbuojasi. Po kiek laiko PD tirpalas drenuojamas; su juo iš organizmo pašalinamos nepageidaujamos medžiagos bei skysčių perteklius.
Vladas Numavičius

Biografija

1992 m. kartu su broliais Juliumi Numavičiumi ir Nerijumi Numavičiumi bei jo draugais Žilvinu Marcinkevičiumi, Mindaugu Marcinkevičiumi, Gintaru Marcinkevičiumi, Mindaugu Bagdonavičiumi, Ignu Staškevičiumi ir Renatu Vaitkevičiumi įkūrė vieną iš pirmųjų prekybos centrų Vilniuje, kuris vėliau išsivystė į Vilniaus prekybos centrų tinklą. 
Vilniaus prekybos akcininkas valdo 24,6 proc. VP akcijų. Jam taip pat priklauso bendrovės „Eva grupė“ kontrolinis akcijų paketas. 2011 metų pabaigoje EVA GRUPĖS konsoliduotas turtas sudarė daugiau nei 111 mln. eurų (383 mln. litų), o pajamos viršijo 115 mln. eurų (397 mln. litų).
Jamanota

Jamanota (ol. Jamanota) − aukščiausia Arubos viršukalnė (188 m), matoma iš visų salos pusių.
Kalnas išsidėstęs Arikoko nacionalinio parko teritorijoje. Jamanotos kalnas apsaugo nacionalinio parko mikroklimatą nuo stiprių ir pastovių šiaurės rytų vėjų.
Ant kalno ganosi laukinės ožkos ir asilai. Taip pat galima pamatyti ir papūgų.
Šventupė

Istorija

Šventupė minima nuo XVI a. Iki 1940 m. dvaras priklausė Vidiškiams, Dambrauskams, Koskoms, Grabovskiams, Komarams.
Kovo 15

Vardadieniai

Klemensas – Lionginas – Lukrecija – Raigardas – Tautas – Tautginė – Tautgintė
ŠK Slovan Bratislava

Istorija

Klubas įkurtas 1919 m. Daugkartinis šalies čempionas.
Vadybos konsultavimas

Vadybos konsultavimas (angl. Management consulting; Verslo konsultavimas) – mokama profesionali paslauga verslo įmonėms ar verslininkams, teikiama nepriklausomo išorinio tiekėjo, kurios metu teikiami patarimai, rekomendacijos, vykdomi vidiniai mokymai, vykdomas planavimas ir panašios veiklos, arba padedama jas vykdyti klientui. Verslo konsultavimo tikslas yra gerinti klientų vadybą ir padėti siekti kliento korporatyvinių tikslų.
Prestižinės vadybos konsultavimo įmonės – „McKinsey“, „Bain“ ir „Boston Consulting Group“ – yra vienos iš pirmaujančių bendrovių pasaulyje pagal įdarbinamų verslo vadybos magistrų (angl. Master of Business Administration, MBA) skaičių.
Jonas Banevičius

Jonas Banevičius (1803 m. Zedikonys, Upytės valsčius – 1881 m. Vilnius) – lietuvių tapytojas romantikas.

Biografija

1820–1822 m. studijavo Vilniaus universitete pas J. Rustemą. Nuo 1831 m. tobulinosi Drezdeno ir Miuncheno dailės akademijose, Paryžiuje pas tapytoją H. Vernė.
Sukūrė portretų (aktorės L. Holpertaitės, 1844 m., dailininkų V. Neveravičiaus, J. Rustemo), alegorinių kompozicijų. Parašė atsiminimus „Jono Banevičiaus mintys ir jausmai“.
Magravai

Istorija

Magravų berberų gentis Zenata buvo pirmoji islamui atstovaujanti gentis VII a. Atlaso kalnų regione. Jie 683 m. padėjo Omejadų generolui Ukbahui ibn Nafi (Uqbah ibn Nāfi) jo žygiuose link Atlanto. Nuo X a. palaikė Omejadus iš Kordobos kovoje prieš Fatimidus. Žlugus Idrisidų dinastijai, Marokas atiteko Omejadams, kurie šalies valdovu paskyrė Magravų atstovą Ziri ibn Atiją. 1070 m. kovodamas su Almoravidais žuvo paskutinis Magravų dinastijos sultonas, valdęs Maroką ir jis atiteko Almoravidų dinastijai.
Kalėdų giesmė (novelė)

Kalėdų giesmė (angl. A Christmas Carol) – Čarlzo Dikenso novelė, išleista 1843 m. Laikoma viena žinomiausių kalėdine tematika parašytų istorijų, tapusi bestseleriu jau po išleidimo ir išlaikiusi populiarumą iki šių dienų. Pagal ją yra pastatyti teatro spektakliai, kino filmai.
Novelėje pasakojama apie šykštų ir nelaimingą žmogų, vardu Ebenezeris Skrudžas, kuris pasikeičia į geraširdį filantropą, kai jį aplanko vaiduokliai: buvęs verslo partneris Jacob Marley, Kalėdų praeitis, Kalėdų dabartis ir Kalėdų ateitis. Istorija skatina dalintis su mažiau turinčiais, kritikuoja godumą.
Novelė pirmą kartą suvaidinta teatre Londone 1844 m., adaptuota filmui 1901 m., o pirmasis radijo teatro spektaklis transliuotas 1934 metais JAV per CBS. Iki šiol yra pastatyta virš 200 novele paremtų kino ir televizijos filmų.
Kelcų-Sandomiero aukštuma

Kelcų-Sandomiero aukštuma (lenk. Wyżyna Kielecko-Sandomierska) – aukštuma pietryčių Lenkijoje, Pilicos ir Vyslos tarpupyje, rytinėje Mažosios Lenkijos aukštumos dalyje. Centrinė dalis aukščiausia ir vadinama Švento Kryžiaus kalnais. Ten yra aukščiausia masyvo vieta – Lysicos kalva (612 m). Pietrytinė dalis vadinama Sandomiero aukštuma.
Paviršių dengia kvartero laikotarpio smėlis, o pietryčiuose – liosas. Šv. Kryžiaus kalnai pasižymi karstiniais kraštovaizdžiais, urvais. Aukštumą dengia miškai (pušynai, eglynai, mišrieji miškai). Yra sukultūrintų kraštovaizdžių. Pagrindinės upės (Vyslos baseinas): Nida, Čarna, Kamena.
Įsteigtas Švento Kryžiaus nacionalinis parkas. Aukštumoje yra Kelcų, Sandomiero miestai.
Cinoberinė dracena

Paplitimas

Endeminė medžių rūšis, auganti tik Sokotros salose.

Augavietės

Medžiai auga sauso klimato salose, tarp 300–1500 metrų, bet dažniausiai 600 metrų aukščio kalnų masyvuose ant kalkingų uolienų. Kalnuose, jų augimo areale dažni rūkai.

Matmenys

Neaukšti medžiai, užauga iki 10 m aukščio.

Požymiai

Iš maždaug 60-100 dracenų genčiai priklausančių augalų rūšių, tik šešios rūšys įskaitant ir šią cinoberinę draceną, išauga kaip medžiai. Tai amžinai žaliuojantis, neįprastos, skėčio formos medis, su tiesiu, palyginus storoku, kartais išsišakojusiu kamienu, iš kurio išsišakoja tankios šakos. Jų lapai ilgi, nuo 30 cm iki 60 cm ilgio ir nuo 2 cm iki 3 cm pločio. Žydėti pradeda apie vasario mėnesį. Ant medžio šakų galo išaugę žiedai smulkūs, balti ar žali ir susitelkę į žiedynus. Vaisius subrandina penkių mėnesių laikotarpyje.

Pavadinimas

Sokotros salų gyventojai raudonos spalvos medžio sakus vadina drakono krauju, iš kur ir kilo dabartinis šios rūšies medžio pavadinimas. O pirmas detalesnis šios medžio rūšies aprašymas buvo padarytas per Sokotros salyno tyrinėjimus, kuriems vadovavo Britanijos Rytų Indijos kompanijos leitenantas Wellsted, 1835 metais ir buvo pavadintas Pterocarpus draco. Bet škotų kilmės botanikas Isaac Bayley Balfour 1880 metais paskelbė oficialų medžio aprašymą ir pavadino dabar žinomu kitu lotynų kalbos pavadinimu – Dracaena cinnabari.

Panaudojimas

Sokotros salose medžio sakai buvo naudojama medicinoje ir dažų gamyboje.
Sascha Benecken

Biografija

2012 m. Benecken pelnė savo pirmuosius medalius pasaulio čempionate - auksą estafetėje ir sidabrą dvejetų varžybose. 2013 m. vokietis pirmą kartą tapo Europos čempionu. 2014 m. dalyvavo savo debiutinėse 2014 m. žiemos olimpinėse žaidynėse, kuriose pelnė 8-ą vietą dvejetų varžybose. 2018 m. žiemos olimpinių žaidynių dvejetų varžybose pelnytas bronzos medalis. 2019 m. pasaulio rogučių sporto čempionate Eggertpelnė auksą dvejetų ir sprinto rungtyse.
Sausio 30

Vardadieniai

Algina – Banga – Bangas (Bangys, Bangius) – Banguolė – Banguolis – Hiacinta (Jacinta) – Ipolitas – Liudvika (Liuda) – Martyna (Martė) – Milgauda (Milgaudė) – Milgaudas – Milius – Sabina